《寄华山司空图二首 其二》
唐代·虚中

逍遥短褐成，一剑动精灵。白昼梦仙岛，清晨礼道经。

黍苗侵野径，桑椹污闲庭。肯要为邻者，西南太华青。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。